Pamatprincipi, kas tiks ievēroti saistībā ar Covid-19 izplatības ierobežošanu konsultāciju un eksāmenu laikā privātajā vidusskolā “Laisma”

Kādi ir ierobežojumi attiecībā uz mājas karantīnas un izolācijas nosacījumu ievērošanu?

Klātienes konsultācijās un valsts pārbaudījumos netiek pieļauta personu ar elpceļu infekcijas slimību pazīmēm klātbūtne un konsultācijās un eksāmenos netiek pieļauta personu klātbūtne, kurām noteikta pašizolācija, mājas karantīna vai stingra izolācija.

Ko darīt tiem skolēniem, kuri nevar piedalīties eksāmenā tādēļ, ka ir Covid-19 pacienti vai Covid-19 pacienta kontaktpersonas?

Izglītojamie, kuri nevar piedalīties eksāmenā tādēļ, ka ir Covid-19 pacienti vai Covid-19 pacienta kontaktpersonas, tiek nodrošināta iespēja kārtot eksāmenu papildtermiņā, pamatojoties uz ģimenes ārsta izsniegto izziņu.

Kā nodrošināt distancēšanos konsultācijās un eksāmenos?

 Konsultāciju un eksāmenu norises laikā nav pieļaujama citu, ar eksāmenu norisi nesaistītu personu klātbūtne telpās, kurās notiek konsultācijas un/vai eksāmeni.

 Nodrošināt 2m distances ievērošanu starp konsultāciju un eksāmenu dalībniekiem visos pasākuma norises posmos, t. sk. nodrošināt 2m distanci starp darba galdiem konsultāciju un eksāmenu telpās.

 Konsultācijas un eksāmenu norise plānota 1. klases telpā. Ievērojot plūsmu, ienākšana šajā klases telpā paredzēta izmantojot rezerves izeju.

 Vienā konsultāciju vai eksāmena telpā - ne vairāk kā 25 izglītojamie.

 Nav pieļaujama koplietošanas dzērienu vai uzkodu vietu organizēšana eksāmenu un/vai konsultāciju laikā.

 Konsultāciju un eksāmenu norises telpās izglītojamajiem redzamās vietās izvietotas skaidras norādes- ievērot 2m distanci no pārējām personām.

Kādi ir nosacījumi uz higiēnas nodrošināšanu konsultāciju un eksāmenu laikā?

 Nodrošināt visiem konsultāciju un eksāmenu dalībniekiem iespēju ievērot roku higiēnu.

 Izglītības iestādē ir izvietoti līdzekļi roku dezinfekcijai.

 Izvietoti atgādinājumi par higiēnu.

 Izglītojamie un darbinieki lieto tikai personīgos rakstāmpiederumus.

 Katram izglītojamajam ir savs darba galds.

 Telpu virsmu uzkopšana tiek veikta pēc katras konsultācijas un eksāmena. Kopējo telpas dezinfekciju veic pēc 18.00.

 Konsultāciju un eksāmenu telpa ir organizē vēdinātā telpā.

Vai Individuālās aizsardzības līdzekļi ir jāpērk pašiem?   
Ja skolēns vai vecāki vēlas izmantot Individuālās aizsardzības līdzekļus, ko ir iegādājušies paši, to drīkst, tomēr šobrīd ir paredzēts, ka visus nepieciešamos aizsardzības līdzekļus sarūpēs valsts.

Kādi ir nosacījumi attiecībā uz individuālo aizsardzības līdzekļu lietošanu eksāmenos un konsultācijās?

 Nepieciešams nodrošināt to, ka visi konsultāciju un eksāmenu dalībnieki lieto individuālos aizsardzības līdzekļus – nemedicīniskās sejas maskas.

 Sejas masku var nelietot gadījumos, ja eksāmens vai konsultācija notiek vienam skolotājam kontaktējoties ar vienu izglītojamo un ievērojot 2m distanci.

 Nodrošināt visiem konsultāciju un eksāmena dalībniekiem pieejamu un skaidri salasāmu informāciju par pareizu sejas masku lietošanu.

 Izlietotos individuālo aizsardzības līdzekļus izmest, šim mērķim speciāli marķētus dubultos atkritumu maisos.   
Tos nedrīkst ievietot dalītās vākšanas konteinerā.

Vai būs vienots algoritms, kā skolas organizē skolēnu dokumentu pārbaudi un ielaišanu telpās?   
Šajā gadījumā ir ieteikums katrai skolai izvērtēt un noteikt, kā to organizēt, atbilstoši savām iespējām.

Vai sejas maskas netraucēs kārtot eksāmenu? Cik ilgi tās var lietot?   
Vienu sejas masku var lietot tik ilgi, kamēr tā vienreiz noņemta (bet ne ilgāk par 2 stundām).   
Atgādinām, ka pēc katras saskarsmes ar virsmām, kurām varētu būt pieskārušies citi cilvēki, nepieciešama roku dezinfekcija vai rūpīga nomazgāšana ar ziepēm. Rokas jāmazgā pēc ienākšanas telpās, pēc tualetes apmeklējuma, pēc saskarsmes ar publiskām virsmām, pēc tam, kad ar rokām aiztikta sejas maska.   
Individuālo konsultāciju laikā, kā arī svešvalodas eksāmena mutvārdu daļā, ievērojot noteikto 2 metru distanci, masku var nelietot.

Ja bērnam ir astma, vai viņš var sejas masku noņemt?   
Tiklīdz sejas maska ir noņemta, atkārtoti to pašu lietot vairs nevar. Ir jāņem cita – tīra un nelietota – sejas maska. Lai mazinātu papildu stresu, kas var rasties ar sejas maskas nēsāšanu, aicinām noteikti konsultēties ar savu ģimenes ārstu par esošo situāciju un iespējamiem saasinājumiem. Tāpat, ja ir iespēja, noteikti būtu nepieciešams izmēģināt masku lietošanu vēl pirms noslēguma pārbaudījumiem.

Gadījumos, kad skolēniem ir bronhiālā astma, var konsultēties arī ar speciālistu, kas skolēnu uzrauga, vai ģimenes ārstu. Iespējams ir nepieciešams vienoties ar skolu par iespēju kārtot eksāmenu individuāli, esot telpā viens pret viens ar skolotāju – eksāmena vadītāju un novērotāju. Tādā gadījumā sejas masku var nelietot, bet ievērot 2 metru distanci.